CELEX: 62012CA0142
Language: lt
Date: 2013-05-08 00:00:00
Title: Byla C-142/12: 2013 m. gegužės 8 d. Teisingumo Teismo (aštuntoji kolegija) sprendimas byloje ( Administrativen sad — Varna (Bulgarija) prašymas priimti prejudicinį sprendimą) Hristomir Marinov, veikiantis Lampatov — H — Hristomir Marinov vardu, prieš Direktor na Direktsia „Obzhalvane I upravlenie na izpalnenieto“ — Varna pri Tsentralno upravlenie na Natsionalnata agentsia za prihodite (Pridėtinės vertės mokestis — Direktyva 2006/112/EB — 18 straipsnio c punktas, 74 ir 80 straipsniai — Apmokestinamos ekonominės veiklos nutraukimas — Mokesčio administratoriaus atliktas apmokestinamojo asmens išbraukimas iš PVM registro — Prekių laikymas, suteikęs teisę į PVM atskaitą — Apmokestinamoji vertė — Atviros rinkos kaina arba pirkimo kaina — Nustatymas sandorio sudarymo momentu — Tiesioginis 74 straipsnio veikimas)

3.8.2013   
            
            
               LT
            
            
               Europos Sąjungos oficialusis leidinys
            
            
               C 225/29
            
         2013 m. gegužės 8 d. Teisingumo Teismo (aštuntoji kolegija) sprendimas byloje (Administrativen sad — Varna (Bulgarija) prašymas priimti prejudicinį sprendimą) Hristomir Marinov, veikiantis Lampatov — H — Hristomir Marinov vardu, prieš Direktor na Direktsia „Obzhalvane I upravlenie na izpalnenieto“ — Varna pri Tsentralno upravlenie na Natsionalnata agentsia za prihodite
   
   (Byla C-142/12) (1)
   
   (Pridėtinės vertės mokestis - Direktyva 2006/112/EB - 18 straipsnio c punktas, 74 ir 80 straipsniai - Apmokestinamos ekonominės veiklos nutraukimas - Mokesčio administratoriaus atliktas apmokestinamojo asmens išbraukimas iš PVM registro - Prekių laikymas, suteikęs teisę į PVM atskaitą - Apmokestinamoji vertė - Atviros rinkos kaina arba pirkimo kaina - Nustatymas sandorio sudarymo momentu - Tiesioginis 74 straipsnio veikimas)
   2013/C 225/47
   Proceso kalba: bulgarų
   
      Prašymą priimti prejudicinį sprendimą pateikęs teismas
   
   
      Administrativen sad — Varna
   
   
      Šalys pagrindinėje byloje
   
   
      Ieškovas: Hristomir Marinov, veikiantis Lampatov — H — Hristomir Marinov vardu
   
      Atsakovas: Direktor na Direktsia „Obzhalvane I upravlenie na izpalnenieto“ — Varna pri Tsentralno upravlenie na Natsionalnata agentsia za prihodite
   
   
      Dalykas
   
   Prašymas priimti prejudicinį sprendimą — Administrativen sad — Varna — 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (OL L 347, p. 1) 18 straipsnio c punkto, 74 ir 80 straipsnių išaiškinimas — Sandoriai, prilyginami atlygintinam prekių tiekimui — Apmokestinamos ekonominės veiklos nutraukimas, nes dėl išbraukimo iš PVM mokėtojų registro apmokestinamasis asmuo nebegali PVM įtraukti į sąskaitas ir jo atskaityti — Išbraukimo momentu turimo turto apmokestinamosios vertės nustatymo metodas.
   
      Rezoliucinė dalis
   
   
               1.
            
            
               2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 18 straipsnio c punktą reikia aiškinti taip, kad jis taikomas ir apmokestinamos ekonominės veiklos nutraukimui dėl apmokestinamojo asmens išbraukimo iš pridėtinės vertės mokesčio registro.
            
         
               2.
            
            
               Direktyvos 2006/112 74 straipsnį reikia aiškinti taip, kad juo draudžiama nacionalinės teisės nuostata, kurioje numatyta, kad nutraukiant apmokestinamą ekonominę veiklą sandorio apmokestinamoji vertė yra nutraukimo dieną turimų prekių „atviros rinkos kaina“, nebent ši vertė praktiškai atitinka šių prekių likutinę vertę tą dieną ir taip yra atsižvelgiama į pasikeitusią tų prekių vertę nuo jų įsigijimo iki apmokestinamos ekonominės veiklos nutraukimo.
            
         
               3.
            
            
               Direktyvos 2006/112 74 straipsnis veikia tiesiogiai.
            
         
      (1)  OL C 151, 2012 5 26.